El concursu, entamáu pola revista LA SIDRA y la Fundación Asturies XXI, va tener llugar na sidrería xixonesa El Otru Mallu allugada na cai Sanz Crespo 15, y va escomenzar a les 16:00 hores. Na primer parte de la xornada escoyeránse les 5 sidres finalistes.
#000003
A les 18:30 hores escomenzará la final na que se va otorgar el premiu a la sidre ganador. L’asistencia a les delliberaciones sedrá abierta al públicu. Al términu del concursu los asistentes que lo deseyen van poder prebar les sidres clasificaes y ganadores.
#000004
El premiu a La Meyor Sidre L’Añu ye l’únicu concursu que tien como protagonista la sidre ensin trasegar y que tien retribución económico –1.000 euros en sidre–. Por esti motivu asitióse como ún de los concursos de referencia de la nuesa bébora tradicional.
#000007
Dende va ocho años LA SIDRA y Fundacion Asturies XXI escomenzaron a trabayar pola recuperanza d’esta triba sidre, que práuticamente esapaeciera del mercáu pola industrialización de los llagares y l’aplicación xeneralizada de los trasiegos. Ca vegada son más los llagares que s’animen a comercializar esta sidre con una participación estable nel certame.
#000008